rejauldu/bengali-wikipedia huggingface dataset:
‘সব ক’টা জানালা খুলে দাও না’ ১৯৮২ সালে প্রকাশিত বাংলা ভাষায় রচিত একটি দেশাত্মবোধক সঙ্গীত। স্বাধীনতা দিবসের জন্য বাংলাদেশ টেলিভিশনের নির্মিত বিশেষ অনুষ্ঠানের জন্য প্রস্তুতকৃত এই সঙ্গীত বা গানের গীতিকার নজরুল ইসলাম বাবু। আহমেদ ইমতিয়াজ বুলবুলের সুর ও সঙ্গীত পরিচালনায় এই গানে কণ্ঠ দেন সাবিনা ইয়াসমিন। ঐ বিশেষ সঙ্গীতানুষ্ঠানে ‘সব ক’টা জানালা খুলে দাও না’ ছাড়াও সাবিনা ইয়াসমিনের কণ্ঠে ইমতিয়াজ আহমেদ বুলবুলের লেখা ও সুর করা ‘সুন্দর সুবর্ণ তারুণ্য লাবণ্য’, ‘বাংলাদেশ আমার বাংলাদেশ’, ‘এই দেশ আমার সুন্দরী রাজকন্যা’ ও ‘আয় আয় আয় রে মা আয় আমার কোলে’ গানগুলিও প্রচারিত হয়েছিল।   পটভূমি  মুক্তিযোদ্ধাদের বিদেহী আত্মার প্রতি সম্মান জানানোর উদ্দেশ্যে গানটি লেখা হয়েছিল। এই গানের গীতিকার ও সুরকার দুইজনই মুক্তিযোদ্ধা ছিলেন এবং যৌথ উদ্যোগে সংগীত প্রযোজনা করতেন। সুরকার আহমেদ ইমতিয়াজ বুলবুল তার সহযোদ্ধাদের শহীদ হওয়া ও বাংলাদেশের স্বাধীনতা পরবর্তী সময়ে এক এক করে মৃত্যুবরণ করায় মানসিক ভাবে ব্যথিত ও উদভ্রান্ত ছিলেন। তিনি তার প্রয়াত সহযোদ্ধাদের স্মরণে দেশাত্মবোধক গান করতে আগ্রহী হন। তার আগ্রহে ও উপস্থাপিত ধারণা অনুযায়ী গীতিকার নজরুল ইসলাম বাবু এই গীতি রচনা করেছিলেন। নজরুল ইসলাম বাবু প্রথমত এইগানের প্রথম পঙ্‌ক্তি লিখেছিলেন- ‘সব ক’টা দরজা খুলে দাওনা’। সুরারোপের সময় ইমতিয়াজ আহমেদ বুলবুলের পরামর্শে ‘দরজা’ শব্দটি ‘জানালা’ দিয়ে প্রতিস্থাপিত করা হয়েছিল।   সঙ্গীত ধারণ  কাকরাইলের ইপসা রেকর্ডিং স্টুডিওতে শব্দ প্রকৌশলী শাফায়াত খৈয়মের তত্ত্বাবধানে এই গানের সঙ্গীত ধারণ করা হয়েছিল। এই গানের সঙ্গীত আয়োজনে বাংলাদেশের বেশ কয়েকজন স্বনামধন্য সঙ্গীত ব্যক্তিত্বের নাম জড়িত রয়েছে। লিড গিটার বাজিয়েছিলেন টিপু ও প্রয়াত শেখ ইশতিয়াক। দেবু ভট্টাচার্য তবলা বাজিয়েছিলেন। পারকাশনে ছিলেন ইমতিয়াজ। মাইলস ব্যান্ডের সদস্য মানাম আহমেদ ভায়াব্রোফোন বাজিয়েছিলেন। আহমেদ ইমতিয়াজ বুলবুল নিজে বেজ গিটার ও কী-বোর্ড বাজিয়েছিলেন। কণ্ঠদানের সময় সাবিনা ইয়াসমিন আবেগতাড়িত হয়েছিলেন।   প্রকাশ ও পুনরুৎপাদন  ১৯৮২ সালের ২৬ মার্চ বাংলাদেশের স্বাধীনতা দিবসের জন্য আয়োজিত বিশেষ অনুষ্ঠানে এই গানটি প্রথম প্রচার করা হয়। সাবিনা ইয়াসমিন নিজ উদ্যোগে বাংলাদেশ টেলিভিশনের জন্য গাওয়া দেশাত্মবোধক গান গুলি সংরক্ষণ ও পুনরুৎপাদন করেন এবং সাউন্ডটেক-এর ব্যানারে ‘সব ক’টা জানালা খুলে দাও না’ শিরোনামীয় এ্যালবামে এই গান প্রকাশ করেন। ৩ মে, ২০১৬ তারিখে সাউন্ডটেক তাদের আনুষ্ঠানিক ইউটিউব চ্যানেলে এই অ্যালবামটি অবমুক্ত করে।   জনসংস্কৃতিতে গ্রহণযোগ্যতা  গানটি বাংলাদেশ টেলিভিশনের প্রযোজনায় নির্মিত ১৯৫২-১৯৭১ সালে ঘটে যাওয়া জাতীয় ঘটনাবলির উপর মামুনুর রশীদ রচিত ‘খোলা দুয়ার’ নাটকে শেষ দৃশ্যে নেপথ্য সঙ্গীত হিসেবে ব্যবহার হয়। নাটকে ব্যবহারের পর এই গানের জনপ্রিয়তা বাড়তে থাকে। গানটি বাংলাদেশের টেলিভিশনের বাংলা ও ইংরেজি সংবাদ শুরু হওয়ার আগে ইনসিগনিয়া হিসেবে দীর্ঘ ৮-৯ বছর ব্যবহার হয়েছে। জনপ্রিয়তার নিরিখে গানটি বাংলাদেশের স্বাধীনতা ও বিজয় দিবসের অনুষ্ঠানে বহুবার বাজানো ও পরিবেশিত হয়েছে। এছাড়া সংগীত বিষয়ক বাস্তবনির্ভর টেলিভিশন অনুষ্ঠানে এই গান পরিবেশন হয়েছে।   আরো দেখুন   জন্ম আমার ধন্য হলো মা গো  সেই রেললাইনের ধারে মেঠোপথটার পারে দাঁড়িয়ে   তথ্যসূত্র   বিষয়শ্রেণী:দেশাত্মবোধক গান বিষয়শ্রেণী:বাংলাদেশী দেশাত্মবোধক গান বিষয়শ্রেণী:বাংলা ভাষার গান বিষয়শ্রেণী:বাংলাদেশী সঙ্গীত বিষয়শ্রেণী:আহমেদ ইমতিয়াজ বুলবুল সুরারোপিত গান
শ্রেষ্ঠ অভিনেতা বিভাগে স্ক্রিন পুরস্কার (জনপ্রিয়) হল ভারতীয় বলিউড চলচ্চিত্র শিল্পের জনপ্রিয় শ্রেষ্ঠ অভিনেতার জন্য প্রদত্ত বার্ষিক পুরস্কার। ২০০৯ সালে প্রথমবার এই পুরস্কার প্রদান করা হয়। শ্রেষ্ঠ অভিনেতা বিভাগে স্ক্রিন পুরস্কার জুরিদের পছন্দে প্রদান করা হলেও এই পুরস্কার প্রদান করা হয় দর্শকদের পছন্দের উপর ভিত্তি করে। অক্ষয় কুমার সিং ইজ কিং চলচ্চিত্রে অভিনয়ের জন্য প্রথমবার এই পুরস্কারের জন্য বিজয়ী নির্বাচিত হন, কিন্তু তিনি তা গ্রহণ করেননি এবং গজনি চলচ্চিত্রে অভিনয়ের জন্য আমির খান এই পুরস্কারের জন্য অধিক যোগ্য মনে করে তাকে এই পুরস্কারটি দিতে বলেন। শাহরুখ খান সর্বাধিক পাঁচবার এই পুরস্কার অর্জন করেন।  বিজয়ী অভিনেতা  বছর বিজয়ী চলচ্চিত্র  ২০০৮ অক্ষয় কুমার সিং ইজ কিং  ২০০৯ শাহিদ কাপুর কমিনে  ২০১০ শাহরুখ খান মাই নেম ইজ খান  ২০১১ শাহরুখ খান ডন ২  রা.ওয়ান  ২০১২ সালমান খান  দাবাং ২  ২০১৩ শাহরুখ খান চেন্নাই এক্সপ্রেস  ২০১৪ শাহরুখ খান হ্যাপি নিউ ইয়ার  ২০১৫ শাহরুখ খান দিলওয়ালে   আরও দেখুন   স্ক্রিন পুরস্কার  তথ্যসূত্র  বহিঃসংযোগ    অভিনেতা (জনপ্রিয়) বিষয়শ্রেণী:সেরা অভিনেতা বিভাগে চলচ্চিত্র পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
আরমান হচ্ছে ২০০২ সালে মুক্তিপ্রাপ্ত একটি বাংলাদেশী মারপিটধর্মী চলচ্চিত্র। চলচ্চিত্রটি পরিচালনা ও চিত্রনাট্য লিখেছেন মনতাজুর রহমান আকবর এবং প্রযোজনা করেছেন কামাল মোহাম্মদ কিবরিয়া লিপু। এতে অভিনয় করেছেন মান্না, পূর্ণিমা, রাজ্জাক, ডলি জহুর ও মিজু আহমেদ। এটি ২০০১ সালে মুক্তিপ্রাপ্ত ভারতীয় তামিল চলচ্চিত্র ধিল এর পুনঃনির্মাণ।   অভিনয়শিল্পী    মান্না  রাজ্জাক  ডলি জহুর  পূর্ণিমা  শাহীন আলম  ময়ূরি   তথ্যসূত্র    বহিঃসংযোগ        বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:২০০২-এর চলচ্চিত্র বিষয়শ্রেণী:মনতাজুর রহমান আকবর পরিচালিত চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
thumb|right|300px|আই ইউ সি এন লাল তালিকায় বন্য পরিবেশে বিলুপ্ত অবস্থা দেখানো হয়েছে। বন্য পরিবেশে বিলুপ্ত আই ইউ সি এন লাল তালিকায় বিলুপ্ত বিভাগের পূর্ববর্তী বিভাগ। সেই সকল প্রজাতি বা উপপ্রজাতিকেই বন্য পরিবেশে বিলুপ্ত বলে ঘোষণা করা হয় যাদের সর্বশেষ জ্ঞাত জীবিত সদস্য বা সদস্যসমূহ তাদের ঐতিহাসিক আবাসস্থল ছাড়া অন্য কোথাও বসবাস করছে কিংবা বন্দী অবস্থায় রয়েছে।Extinct in the Wild, Encyclopedia Britannica [online]. প্রজাতি বা উপপ্রজাতি বন্য পরিবেশে বিলুপ্ত হয়েছে কিনা সে ব্যাপারে নিশ্চিত হওয়ার জন্য তাদের ঐতিহাসিক আবাসস্থলে নির্দিষ্ট সময়ে একটি নির্দিষ্ট সময় পর্যন্ত অনুসন্ধান চালানো হয়। অনুসন্ধান ব্যর্থ হলে প্রজাতি বা উপপ্রজাতিটি বন্য পরিবেশে বিলুপ্ত বলে ঘোষণা করা হয়।শ্রেণী ও মানদণ্ড (সংস্করণ ৩.১), আই ইউ সি এন লাল তালিকা। , additional text.   পুনঃঅবমুক্তকরণ   thumb|একলা জর্জ, পৃথিবীর শেষ পিন্টা দ্বীপের কচ্ছপ পুনঃঅবমুক্তকরণ বলতে কোন একটি প্রজাতি বা উপপ্রজাতিকে তাদের পুরোন আবাস, যেখান থেকে একসময় তারা স্থানীয়ভাবে বিলুপ্ত হয়ে গিয়েছিল সেখানে পুনরায় অবমুক্ত করাকে বোঝায়। যেসকল প্রজাতি বা উপপ্রজাতি বন্য পরিবেশে বিলুপ্ত হয়ে গেছে এবং বিভিন্ন চিড়িয়াখানায় বা সংরক্ষিত স্থানে প্রজাতি বা উপপ্রজাতিটির শেষ কিছু সদস্য জীবিত রয়েছে, তাদেরকে তাদের পুরোন আবাসে ফিরিয়ে আনা সম্ভব। তবে এক্ষেত্রে অনেকগুলো প্রতিবন্ধকতা রয়েছে। একটি প্রজাতির সঠিক প্রজননক্ষম স্ত্রী ও পুরুষ সদস্য খুঁজে বের করা বেশ কঠিন ব্যাপার। এই কারণে পৃথিবী থেকে একটি প্রজাতি সম্ভবত সম্পূর্ণভাবে হারিয়ে গেছে। একলা জর্জ (Lonesome George) ছিল পৃথিবীর শেষ পিন্টা দ্বীপের কচ্ছপ। সে ছিল গালাপাগোস কচ্ছপের একটি উপপ্রজাতির শেষ জীবিত সদস্য। ২০১২ খ্রিষ্টাব্দের ২৪ জুন একলা জর্জ মারা যায়। একই উপপ্রজাতির অন্য কোন প্রজননক্ষম স্ত্রী সদস্য পাওয়া যায়নি বলে উপপ্রজাতিটি সংরক্ষণ করা সম্ভব হয়নি।Gardner, Simon (6 February 2001), Lonesome George faces own Galapagos tortoise curse.  আবার অনেকসময় গুটিকতক সদস্যের বংশবৃদ্ধির ফলে জীন-বৈচিত্র্য ব্যাহত হয়। জীনের স্বল্পতার ফলে কয়েক বংশধর পর মারণ জীনের উদ্ভব হয় ও প্রজাতির সদস্যরা একে একে মারা যেতে থাকে। আবার আবদ্ধ পরিবেশে জন্ম নেওয়া প্রাণীরা বন্য পরিবেশে জীবন-ধারণের উপযোগী হয় না। ফলে তাদেরকে তাদের পুরনো আবাসে পুণঃঅবমুক্তকরণ কষ্টসাধ্য হয়ে দাঁড়ায়।   বিলুপ্ত কয়েকটি প্রাণী ও পাখি    তথ্যসূত্র     বিষয়শ্রেণী:সংরক্ষণের অবস্থা অনুযায়ী জীবকুল বিষয়শ্রেণী:আইইউসিএন লাল তালিকা বিষয়শ্রেণী:বিলুপ্তি বিষয়শ্রেণী:চিড়িয়াখানা
আলফাডাঙ্গা উপজেলা বাংলাদেশের ফরিদপুর জেলার অন্তর্গত একটি উপজেলা।   অবস্থান ও আয়তন  এই উপজেলার উত্তরে বোয়ালমারী উপজেলা ও চন্দনা-বারাশিয়া নদী, দক্ষিণে নড়াইল জেলার লোহাগড়া উপজেলা, পূর্বে গোপালগঞ্জ জেলার কাশিয়ানী উপজেলা ও বোয়ালমারী উপজেলা, পশ্চিমে নড়াইল জেলার লোহাগড়া উপজেলা ও মাগুরা জেলার মহম্মদপুর উপজেলা।   ইতিহাস  বাংলাদেশের ১৩তম জেলা যশোরের অন্তর্গত ছিল বর্তমান (২০১১) আলফাডাঙ্গা উপজেলা। কবে কখন আলফাডাঙ্গার নামকরণ করা হয়েছিল তার সঠিক তথ্য জানা যায়নি। তবে কেউ কেউ বলেন মধুমতি নদীর কূলে "আলফা" নামক এক ধরনের লতানো ফুল ডাঙ্গায় ফুটতো এবং সেই ফুলের নামানুসারে আলফাডাঙ্গার নামকরণ করা হয়েছে। আবার অনেকে মনে করেন অল্পডাঙ্গা বা আলিফাডাঙ্গা থেকে আলফাডাঙ্গার নামকরণ করা হয়। ১৯৬০ সালে আলফাডাঙ্গা থানাকে ফরিদপুর জেলার সঙ্গে যুক্ত করা হয়। পূর্বে এটি ছিল যশোর জেলার নড়াইল মহকুমার আওতাধীন। ভৌগোলিক দিক থেকে আলফাডাঙ্গা একটি গুরুত্বপূর্ণ স্থান। এটি ইতিহাসের অনেক সাক্ষীবহন করে আছে।   প্রশাসনিক এলাকা  পৌরসভা ১টি, ইউনিয়ন ৬টি, মৌজা ৯২টি, গ্রাম ১২১টি।   আলফাডাঙ্গা পৌরসভা ইউনিয়ন গুলি হচ্ছে:   বুড়াইচ ইউনিয়ন  গোপালপুর ইউনিয়ন  আলফাডাঙ্গা ইউনিয়ন  টগরবন্দ ইউনিয়ন  বানা ইউনিয়ন  পাঁচুরিয়া ইউনিয়ন   শিক্ষা  আলফাডাঙ্গায় ৩ টি কলেজ রয়েছে।  আলফাডাঙ্গা সরকারী ডিগ্রী কলেজ, আলফাডাঙ্গা আদর্শ কলেজ, কাজী সিরাজুল ইসলাম হোমিওপ্যাথিক কলেজ। শিক্ষার উন্নয়নে এই ৩ টি কলেজ বিশেষ ভূমিকা পালন করে আসছে। আলফাডাঙ্গা সরকারী ডিগ্রী কলেজ ১৯৮৬ সালে প্রতিষ্ঠিত হয়।   নদনদী  আলফাডাঙ্গা উপজেলায় দুটি নদী আছে। সেগুলো হচ্ছে মধুমতি নদী ও চন্দনা-বারাশিয়া নদী।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯৭, ।   ঐতিহাসিক নিদর্শন   চাঁদড়া জমিদার বাড়ি   মীরগঞ্জ নীলকুঠি  মীরগঞ্জ নীলকুঠি আলফাডাঙ্গা উপজেলার বারাংকুলা ও ফলিয়া গ্রামের মধ্যবর্তী স্থানে বারাশিয়া নদী সংলগ্ন অবস্থিত। ফরিদপুর অঞ্চলের নীল চাষের প্রধান কার্যালয় ছিল মীরগঞ্জ নীলকুঠি। ১৮৩৩ সালের পরবর্তী সময়ে এই কুঠির আওতায় ৫২টি কুঠি ছিল। এখানে এক ইংরেজ সাহেবের সমাধী ছিল। কুঠি ঘিরে এখানে গড়ে উঠেছিল বাজার।   উল্লেখযোগ্য ব্যক্তি    আছাদুজ্জামান মিয়া - সাবেক জাতীয় নিরাপত্তা সংক্রান্ত সেলের প্রধান নির্বাহী  আশরাফ আলি খান - কবি ও সাংবাদিক   তথ্যসূত্র    বহিঃসংযোগ       বিষয়শ্রেণী:ফরিদপুর জেলার উপজেলা
উজমা হাসান হলেন একজন পাকিস্তানি অভিনেত্রী যিনি উর্দু চলচ্চিত্র এবং ধারাবাহিকে অভিনয় করেন। তিনি রোমান্টিক-নাটক চলচ্চিত্র অর্থ (২০১৮) দিয়ে অভিনয়জগতে আত্মপ্রকাশ করেছিলেন। চলচ্চিত্রটির জন্য তিনি লাক্স স্টাইল পুরস্কারে সমালোচকদের প্রশংসা এবং শ্রেষ্ঠ অভিনেত্রীর মনোনয়ন পেয়েছিলেন।   অভিনীত চলচ্চিত্র  বছর শিরোনাম ভূমিকা মন্তব্য টেলিভিশন ২০১৩ কামি রেহ গায়ি ২০১৪ উলু বারায়ে ফারুখ্ত নাহি সাজিদা  ২০১৫ মোহব্বত আগ সি সামিয়া ২০১৬ কিতনি গিরহ্যায় বাকি হ্যায় ২ নাদিয়া পর্ব ৩১ দিল লাগি মহিদের বোন  মান্নত  ২০১৬-২০১৭ সাং-ই-মার মার শেহের বানু  ২০১৭-২০১৮ অঙ্গন রুবিনা এআরওয়াই ডিজিটাল প্রচারিত  ২০১৮ উস্তানি জি সনিয়া পর্ব ৪ কাভি বন্দ কাভি বাজা পর্ব ৪ ২০২০ প্রেম গালি মুসাররাত পেহলি সি মুহাব্বাত যয়নব চলচ্চিত্র ২০১৮ অর্থ - দ্য ডেসটিনেশন উজমা মনোনীত - সেরা অভিনেত্রী বিভাগে লাক্স স্টাইল পুরস্কার   তথ্যসূত্র    বহিঃসংযোগ     বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর পাকিস্তানি অভিনেত্রী
.সিএন (.cn) গণচীনর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। চীন সরকার তথ্য প্রযুক্তি মন্ত্রনালয়ের মাধ্যমে এটি নিয়ন্ত্রণ করে থাকে। এই মন্ত্রণালয় টেলিকমিউনিকেসন থেকে শুরু করে সম্প্রচার সকল বিষয়য়াদি দেখাশুনা করে। এটি বণ্টনের দায়িত্ব চায়না ইন্টারনেট নেটওয়ার্ক ইনফরমেশন সেন্টারের। নিউলেভেল সাধারনত চীনের বাইরে .সিএন ডোমেইন এর নিয়ন্ত্রণ করে থাকে। ৩.৩ মিলিয়নের উপর নিবন্ধনকারী নিয়ে .সিএন ডোমেইন বিশ্বের ৫ম বৃহত্তম ডোমেইন নাম। প্রথম দিকে রয়েছে .ডিই, ইউকে, .এনএল ও .ইইউ।http://www.verisigninc.com/assets/domain-name-report-may2011.pdf  নির্দিষ্ট দ্বিতীয় স্তরের ডোমেইন   ac.cn : একাডিমিক প্রতিষ্ঠান  com.cn : ব্যবসা সংক্রান্ত  edu.cn : শিক্ষা প্রতিষ্ঠান  gov.cn : সরকারি সংস্থা  mil.cn : সেনাবাহিনী  net.cn : নেটওয়ার্ক সার্ভিস প্রোভাইডর  org.cn : অলাভজনক প্রতিষ্ঠান   প্রাদেশিক দ্বিতীয় স্তরের ডোমেইন  .সিএন এর প্রথম দুই অক্ষর অর্থাৎ শহরের সংক্ষিপ্ত দুই অক্ষর দিয়ে ডোমেইন নাম প্রকাশ করা হয়েছে।   ah.cn : Anhui  bj.cn : Beijing  cq.cn : Chongqing  fj.cn : Fujian  gd.cn : Guangdong  gs.cn : Gansu  gz.cn : Guizhou  gx.cn : Guangxi  ha.cn : Henan  hb.cn : Hubei  he.cn : Hebei  hi.cn : Hainan  hk.cn : Hong Kong  hl.cn : Heilongjiang  hn.cn : Hunan  jl.cn : Jilin  js.cn : Jiangsu  jx.cn : Jiangxi  ln.cn : Liaoning  mo.cn : Macau  nm.cn : Nei Mongol  nx.cn : Ningxia  qh.cn : Qinghai  sc.cn : Sichuan  sd.cn : শানতুং  sh.cn : Shanghai  sn.cn : Shaanxi  sx.cn : Shanxi  tj.cn : Tianjin  tw.cn : Taiwan  xj.cn : Xinjiang  xz.cn : Xizang  yn.cn : Yunnan  zj.cn : Zhejiang   চীনা অক্ষরে আন্তর্জাতিক ডোমেইন নাম  চীনা অক্ষরে আন্তজার্তিক ডোমেইন নাম .সিএন এর অধীন দ্বিতীয় স্তরে নিবন্ধন করা যায়। ২৫ জুন, ২০১০ সালে আইসিএএনএন চীনের জন্য চীনা অক্ষরে সাধারণ ডোমেইন নাম যেমন, .中国 (চীন,xn--fiqs8s) এবং .中國 (ঐতিহাসিক চীনা অক্ষর, ডিএনএস নাম xn--fiqz9s) অনুমোদন দেওয়া হয়। এই দুটি টপ-লেভেল ডোমেইন নাম ডোমেইন নাম স্টেনডার্ড এ যুক্ত হয় জুলাই, ২০১০ সালে। সিএনএনআইসি .কম এর জন্য .公司 ও .নেটের জন্য .网络 প্রস্তাব করে। যাইহোক এ দুট আন্তজার্তিকভাবে স্বীকৃত নয়, শুধুমাত্র স্থানীয়ভাবে ব্যবহার করা হয়।   তথ্যসূত্র    Provisional Administrative Rules for Registration of Domain Names in China   বহিঃসংযোগ   IANA WHOIS for .cn   China Internet Network Information Center  List of Neulevel accredited registrars  Ministry of Information Industry  Directory of .cn domain names and their owners  বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:চীনে ইন্টারনেট
শারজিল খান (; জন্ম: ১৪ আগস্ট, ১৯৮৯), হায়দ্রাবাদ, পাকিস্তানBiography cricinfo. Retrieved 28 November 2010 হলেন একজন পাকিস্তানি আন্তর্জাতিক ক্রিকেটার। তিনি ছিলেন এশিয়ান গেমস ২০১০ ব্রোঞ্জ মেডেল বিজয়ী খেলোয়াড়দের মধ্যে অন্যতম একজন। শারজিলের টি-২০ আন্তর্জাতিক ম্যাচে পাকিস্তানের হয়ে অভিষেক ঘটে ৮ ডিসেম্বর ২০১৩ শ্রীলঙ্কার বিরুদ্ধে।   খেলোয়াড়ী জীবন  তিনি তার টি-২০ খেলায় ১০১* অপরাজিত একটি দুর্দান্ত ইনিংসের মাধ্যমে জাতীয় দলে টি-২০ আন্তর্জাতিক জায়গা করে নিয়েছেন। বর্তমান তিনি জাতীয় দলে টি-২০ আন্তর্জাতিক খেলায় উদ্বোধনী ব্যাটসম্যান হিসেবে ভাল খেলে যাচ্ছেন। খান তার টি-২০ আন্তর্জাতিক ৩ নং ম্যাচে ৫০ রানের একটি সাবলিল ইনিংস উপহার দেন যাতে তিনি ৩টি ছয় এবং ৫টি চারের মার মারেন।   এশিয়ান গেমস ২০১০  ২০১০ সালের নভেম্বরে চীনে অনুষ্ঠিতব্য এশিয়ান গেমসSquad for Asian Games cricinfo. Retrieved 28 November 2010 পুরুষদের খেলায় পাকিস্তান শ্রীলঙ্কাকে হারিয়ে ব্রোঞ্জ মেডেল লাভ করে যাতে শারজিল খানের অবদান ছিল অনন্য। যদিও পাকিস্তান তৃতীয় অবস্থানে ধরে রেখেছিল।   আরও দেখুন   পাকিস্তান জাতীয় ক্রিকেট দল  উমর আকমল  শোয়েব মাকসুদ   তথ্যসূত্র    বহিঃসংযোগ   ইএসপিএন ক্রিকইনফো  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:মুহাজির ব্যক্তি বিষয়শ্রেণী:এশিয়ান গেমসে ব্রোঞ্জপদক বিজয়ী পাকিস্তানি বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:হায়দ্রাবাদের (পাকিস্তান) ক্রিকেটার বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার বিষয়শ্রেণী:করাচি কিংসের ক্রিকেটার
ওগ্যুস্তাঁ-লুই কোশিএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। () (২১শে আগস্ট, ১৭৮৯, প্যারিস, ফ্রান্স – ২৩শে মে, ১৮৫৭, সো, ফ্রান্স) একজন ফরাসি গণিতবিদ, প্রকৌশলী ও পদার্থবিজ্ঞানী ছিলেন। তিনি গণিতশাস্ত্রের অনেকগুলি শাখায় অগ্রপথিকসুলভ অবদান রাখেন, যাদের মধ্যে বাস্তব ও জটিল বিশ্লেষণ, বিন্যাস দলের তত্ত্ব এবং পরম্পরা বলবিজ্ঞান বিষয়ক গবেষণা উল্লেখ্য। তিনি প্রায় এককভাবে বিমূর্ত বীজগণিতের জটিল বিশ্লেষণ ও বিন্যাস দলের তত্ত্ব গবেষণা ক্ষেত্রগুলি প্রতিষ্ঠা করেছিলেন। এ ছাড়া তিনি অসীম ধারার অভিসৃতি ও অপসৃতি, ব্যবকলনীয় সমীকরণসমূহ, নির্ণায়ক, সম্ভাবনা ও গাণিতিক পদার্থবিজ্ঞান বিষয়ে গবেষণা সম্পাদন করেন। তিনি তাঁর পূর্ববর্তী লেখকদের বীজগণিতের সাধারণীয়তা নামক আবিষ্করণী (Heuristic) মূলনীতিটি প্রত্যাখ্যানকারী প্রথম কিছু গণিতবিদদের একজন ছিলেন, যারা কলনবিদ্যার (ক্যালকুলাসের) উপপাদ্যগুলি বিবৃত করেন ও এগুলিকে কঠোর বিধি মেনে প্রমাণ করেন।  একজন জ্ঞানগর্ভ গণিতবিদ হিসেবে কোশি তাঁর সমসাময়িক ও উত্তরসূরীদের উপরে ব্যাপক প্রভাব ফেলেছিলেন। ওলন্দাজ গণিতবিদ হান্স ফ্রয়ডেনটাল বলেছিলেন: "অন্য যেকোনও গণিতবিদের চেয়ে কোশি-র নামেই বেশি সংখ্যায় ধারণা ও উপপাদ্য নামকরণ করা হয়েছে। পদার্থবিজ্ঞানের এক স্থিতিস্থাপকতা বিষয়েই কোশির নামে ১৬টি ধারণা ও উপপাদ্য রয়েছে।"  কোশি একজন বহুলপ্রজ লেখক ছিলেন। তিনি গণিতশাস্ত্র ও গাণিতিক পদার্থবিজ্ঞান ক্ষেত্রের বিভিন্ন বিষয়ের উপরে আনুমানিক আটশত গবেষণামূলক নিবন্ধ ও পাঁচটি পূর্ণাঙ্গ পাঠ্যপুস্তক রচনা করেন।   জীবনী    পাদটীকা   বিষয়শ্রেণী:ফরাসি গণিতবিদ বিষয়শ্রেণী:১৭৮৯-এ জন্ম বিষয়শ্রেণী:১৮৫৭-এ মৃত্যু বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:১৯শ শতাব্দীর ফরাসি গণিতবিদ বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ফরাসি রোমান ক্যাথলিক বিষয়শ্রেণী:ক্যালকুলাসের ইতিহাস বিষয়শ্রেণী:গাণিতিক বিশ্লেষক বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:পাঠ্যপুস্তক লেখক বিষয়শ্রেণী:তুরিন বিশ্ববিদ্যালয়ের শিক্ষক বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
সনথ মোহন সিলভা কালুপেরুমা (; জন্ম: ২২ অক্টোবর, ১৯৬১) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৪ থেকে ১৯৮৮ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতি অফ ব্রেক বোলিংয়ে পারদর্শী ছিলেন সনথ কালুপেরুমা।   প্রথম-শ্রেণীর ক্রিকেট  কলম্বোর নালন্দা কলেজে সনথ কালুপেরুমা অধ্যয়ন করেছেন। ব্লুমফিল্ড ক্রিকেট ও অ্যাথলেটিক ক্লাবের পক্ষে খেলেন। শীর্ষসারির ব্যাটসম্যান হিসেবে ব্যাটিং উদ্বোধনে নামতেন ও স্পিন বোলিংয়ে দক্ষ ছিলেন। এছাড়াও স্লিপ বা গালি অঞ্চলে ফিল্ডিং করতেন।  ১৯৮৩-৮৪ মৌসুম থেকে ১৯৮৮-৮৯ মৌসুম পর্যন্ত সনথ কালুপেরুমা’র প্রথম-শ্রেণীর খেলোয়াড়ী জীবন চলমান ছিল।  আন্তর্জাতিক ক্রিকেটে অংশগ্রহণ করলেও নিজেকে এ পর্যায়ের ক্রিকেটের সাথে তাল মেলাতে হিমসিম খান। সমসাময়িক পর্যায়ে শ্রীলঙ্কা দলে খেলোয়াড়দের যোগ্যতা ও দৃঢ় প্রতিজ্ঞাবদ্ধ খেলোয়াড়দের অনুসন্ধান করছিল দল নির্বাচকমণ্ডলী। অনূর্ধ্ব-২৩ দলে চমকপ্রদ সাফল্যের স্বীকৃতিস্বরূপ তাকে জাতীয় দলে খেলার জন্যে আমন্ত্রণ জানানো হয়।   আন্তর্জাতিক ক্রিকেট  সমগ্র খেলোয়াড়ী জীবনে চারটিমাত্র টেস্ট ও দুইটিমাত্র ওডিআইয়ে অংশগ্রহণ করেছেন সনথ কালুপেরুমা। ৯ মার্চ, ১৯৮৪ তারিখে ক্যান্ডিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ফেব্রুয়ারি, ১৯৮৮ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।  নিউজিল্যান্ডের বিপক্ষে অভিষেক ঘটা ঐ টেস্টে তিন নম্বরে ব্যাটিংয়ে নামেন। তবে, আশানুরূপ খেলতে ব্যর্থ হন। বল হাতে নিয়ে অফ স্পিন বোলিংয়ে ২/১৭ বোলিং পরিসংখ্যান গড়েন। সিরিজের তিন টেস্টের সবকটিতেই অংশ নেন তিনি। কিন্তু অংশগ্রহণকৃত ছয় ইনিংসে একবারের জন্যেও ৩০ রানের কোটা অতিক্রম করতে ব্যর্থ হয়েছিলেন। প্রায় চার বছর পর পুনরায় জাতীয় দলে খেলার জন্যে আহুত হন। তবে, আঘাতের কারণে এ সুযোগের সদ্ব্যবহার করতে পারেননি তিনি।   ব্যক্তিগত জীবন  ১৯৮৯ সালে অস্ট্রেলিয়ার মেলবোর্নে অভিবাসিত হন। সেখানে তিনি জেলা পর্যায়ের ক্রিকেট খেলায় অংশ নিতেন। পরবর্তীতে মাউন্ট ওয়াভার্লি সি. সি. দলের অধিনায়কের দায়িত্ব পালনসহ বেসাইড ক্লাব চেল্টেনহাম ও কীসবোরা সি. সি.কে প্রশিক্ষণ দিতেন।Aravinda the greatest Sri Lankan batsman – Sanath Kaluperuma  তার জ্যেষ্ঠ ভ্রাতা ললিত কালুপেরুমা শ্রীলঙ্কার ক্রিকেটের ইতিহাসের প্রথম টেস্টে প্রতিনিধিত্ব করেছেন।   তথ্যসূত্র    আরও দেখুন   রোহন জয়সেকরা  জয়ন্ত অমরসিংহে  শ্রীলঙ্কান টেস্ট ক্রিকেটারদের তালিকা  ১৯৮১-৮২ ইংল্যান্ড ক্রিকেট দলের শ্রীলঙ্কা সফর  শ্রীলঙ্কান একদিনের আন্তর্জাতিক ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ      Launching a series of articles 'Cricket step by step with Nelson Mendis  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্লুমফিল্ড ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:নালন্দা কলেজের (কলম্বো) প্রাক্তন শিক্ষার্থী বিষয়শ্রেণী:কলম্বো থেকে আগত ক্রিকেটার
কার্লোস মার্তিন ভিগারায় (জন্ম: ৭ সেপ্টেম্বর ১৯৯৪) হলেন একজন স্পেনীয় পেশাদার ফুটবলার, যিনি লা লিগায় আলাবেসের হয়ে একজন রক্ষণভাগের খেলোয়াড় হিসেবে খেলেন।  তথ্যসূত্র  বহিঃসংযোগ  বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দেপোর্তিভো আলাভেসের খেলোয়াড় বিষয়শ্রেণী:হেতাফে ফুটবল ক্লাবের খেলোয়াড় বিষয়শ্রেণী:হেতাফে ফুটবল ক্লাব বি-এর খেলোয়াড় বিষয়শ্রেণী:রিয়াল সারাগোসার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:মাদ্রিদ সম্প্রদায়ের ফুটবলার বিষয়শ্রেণী:লেগানেসের ব্যক্তি বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:বাহরাইনি প্রিমিয়ার লিগের খেলোয়াড় বিষয়শ্রেণী:লেগানেসের ফুটবলার
থাম্ব| একটি ব্লুটুথ ডঙ্গল যা বিল্ট-ইন ব্লুটুথ ছাড়াই কম্পিউটারে ব্লুটুথ কার্যকারিতা সক্ষম করে৷ ডঙ্গল হল কম্পিউটার হার্ডওয়্যারের একটি ছোট অংশ, যা অন্য ডিভাইসে একটি পোর্টের সাথে সংযুক্ত হয়ে এটিকে অতিরিক্ত কার্যকারিতা প্রদান করতে, অথবা একটি ডিভাইসে পাস-থ্রু সক্ষম করে যা কার্যকারিতা যোগ করে।   কম্পিউটিং-এ, শব্দটি প্রাথমিকভাবে সফটওয়্যার সুরক্ষা ডঙ্গল- এর সমার্থক ছিল—হার্ডওয়্যার ডিজিটাল রাইট ম্যানেজমেন্টের একটি ফর্ম যেখানে সফটওয়্যারের একটি অংশ শুধুমাত্র তখনই কাজ করবে যখন একটি নির্দিষ্ট ডঙ্গল-যা সাধারণত একটি লাইসেন্স কী বা অন্য কোনো ক্রিপ্টোগ্রাফিক সুরক্ষা ব্যবস্থা ধারণ করে— কম্পিউটার চলার সময়।   তথ্যসূত্র    বহিঃসংযোগ    হোয়াট দ্য হেক ইস আ ডঙ্গল?  ভাষা লগ এবং ডঙ্গল বিষয়শ্রেণী:কম্পিউটার পেরিফেরাল
এম ভাস্করণ (মৃত্যু: ২১ অক্টোবর, ২০২০) একজন ভারতীয় রাজনীতিবিদ, যিনি ভারতের কমিউনিস্ট পার্টি (মার্কসবাদী) দলের অন্তর্ভুক্ত ছিলেন। তিনি কালিকটের মেয়র এবং সিপিআই (এম) এর কালিকট জেলা কমিটির সদস্য ছিলেন।  তিনি কালিকটের একটি ছোট্ট গ্রাম কারপরম্বর অধিবাসী ছিলেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:২০২০-এ মৃত্যু বিষয়শ্রেণী:কালিকটের মেয়র বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:কেরলের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:মালয়ালী রাজনীতিবিদ বিষয়শ্রেণী:কালিকট জেলার ব্যক্তি
গান-নগাই যেটি "চাকান গান-নগাই" নামেও পরিচিত, হল জেলিয়াঙ্গরঙ্গ জনগণের একটি উৎসব। এটি পালিত হয় আসাম, মণিপুর এবং নাগাল্যান্ড রাজ্যে। রোঙ্গমেই নাগা/কাবুই উপজাতির আদিবাসী বর্ষপঞ্জি জুড়ে পালন করা অনেক উৎসবের মধ্যে এটি সবচেয়ে বড় উৎসব। ব্যুৎপত্তি গান-নগাই হল 'গান' (শুষ্ক বা শীতের মরসুম) এর 'নগাই' (উৎসব) এবং এটি চাকান গান-নগাই বা শীত ঋতুর উৎসব নামেও পরিচিত। এটি জীবিত ও মৃতের সংমিশ্রণের এক ধরনের উৎসব।  প্রাসঙ্গিকতা  এটি ফসল কাটার পরবর্তী একটি উৎসবও বটে। এটি প্রধানত পৌপেই চাপ্রিয়াক ধর্মের অনুসারী জেলিয়াঙ্গরঙ্গ এবং হেরাকা আদিবাসীরাই পালন করে থাকে (টিঙ্গকাও রাগওয়াঙ্গ চাপ্রিয়াক এবং অন্যান্য সম্প্রদায় সহ)।   উদযাপন  পাঁচ বা সাত দিন ধরে উদযাপিত, গান-নগাই উৎসবটিতে বিভিন্ন আচার এবং অনুষ্ঠান পালন করা হয়। উৎসবের সবচেয়ে তাৎপর্যপূর্ণ অংশ হল পরমেশ্বর ভগবান "টিঙ্গকাও রাগওয়াঙ্গ" এর উপাসনা করা। এই উৎসবের সময় তারা একটি ভাল বছর কাটিয়ে আসার জন্য ঈশ্বরকে ধন্যবাদ জানায় এবং একটি ভাল এবং সুখী নতুন বছরের জন্য প্রার্থনা করে।  এটি এমন একটি উৎসব যেখানে পূর্ববর্তী বছরে যারা মারা গিয়েছিল তাদের একটি আনুষ্ঠানিক বিদায় দেওয়া হয় বা রওনা করানো হয়; তাদের সমাধিগুলি সাজানো হয়; নৃত্য পরিবেশিত হয় এবং মৃতদের সম্মানে একটি ভোজ অনুষ্ঠিত হয়। এই কারণে এই উৎসবটিকে কখনও কখনও মৃত এবং জীবিতদের উৎসব হিসাবেও পরিচয় দেওয়া হয়।  এই উৎসবের শুরুতে গ্রামের প্রধান যে আছে সে শুকনো কাঠের টুকরোর নীচে রাখা বাঁশের গজ দিয়ে বাঁশের কাণ্ড ঘষে একটি 'নতুন আগুন' তৈরি করে। এই শিখা তারপর গ্রামের সমস্ত বাড়িতে তাদের অগ্নিকুণ্ড জ্বালানোর জন্য বিতরণ করা হয়। এই প্রথাটি নতুন এবং তাজা জীবনের প্রতীক। আগুন তৈরির এই ঐতিহ্যগত পদ্ধতিটিকে "মহাই ল্যাপমেই" বলা হয়, যার অর্থ পবিত্র আগুনের নিষ্কাশন। সময় গান-নগাই ঐতিহ্যগতভাবে রোঙ্গমেই নাগা উপজাতির আদিবাসী বর্ষপঞ্জির "গান-বু" মাসে পালিত হয় যা সাধারণত গ্রেগরীয় বর্ষপঞ্জির নভেম্বর বা ডিসেম্বরে মাসে পড়ে। তাই, সেই অনুযায়ী, আসামে গান-নগাই পালিত হয় আদিবাসী রোঙ্গমেই নাগা বর্ষপঞ্জি ব্যবহার করে নির্ধারিত তারিখ অনুসারে। উল্লিখিত উৎসবটি আসামে সীমাবদ্ধ ছুটির মর্যাদা পেয়েছে। ভারতের মণিপুর রাজ্যে, গান-নগাই পালিত হয় মীতেই মণিপুরী বর্ষপঞ্জির মণিপুরী মাস "ওয়াকচিঙ্গ" এর ১৩ তম দিনে। উৎসবটি মণিপুরে রাজ্য সরকারের ছুটির দিন।  তথ্যসূত্র  বিষয়শ্রেণী:মণিপুরের উৎসব বিষয়শ্রেণী:আসামের উৎসব বিষয়শ্রেণী:ভারতের নবান্ন উৎসব বিষয়শ্রেণী:ভারতের ধর্মীয় উৎসব